Op ŉ staptog deur Sandton(Foto: Sandton Central/Instagram) ’n Legio restaurante, uitsonderlike inkopie-ervarings en die skitterende stadsliggies van Sandton is die perfekte kuierplek dié vakansie, veral wanneer daar nie ’n seevakansie vir jou voorlê nie. Of jy te voet die strate van Sandton aandurf, of met ’n motor, bus of trein ry – dit gaan 15 minute duur om jou bestemming te bereik. Sandton staan immers bekend as die 15-minute-stad. Gaan stap saam met jou gesin in een van die vier parke: George Lee‑park, Innesfree‑park, Mushroom Park of die Sandton Central Park. Hiervoor sal ’n heerlike, propvol piekniekmandjie die perfekte bykomstigheid wees. Wanneer die teater en kunste roep, sal die Auto & General Theatre on the Square, Berman Contemporary Art Gallery, Sandton‑biblioteek by die Nelson Mandela‑sentrum of die Sanlam‑kunsgalery die plek vir jou wees. Jou daguitstappie kan in ’n heerlike naweekwegbreek verander wanneer jy jou stap- en werkskoene vir ’n paar gemaklike hotelpantoffels verruil. Hotelle is daar te kies en te keur; te midde van die stadsgejaag sal jy rus in een van hulle vind. Saans kan jy die strate van Sandton rooi verf, dis nou nadat jy by een van die vele restaurante gaan eet het. ’n Sandton-uitstappie kan ook nie sonder ’n besoek aan die bekende en bekoorlike Alto234-dakkroeg by The Leonardo gedoen word nie. Golden hour….✨✨ ???? @AshvirMaharaj , thank you for sharing this gorgeous picture. ???????? pic.twitter.com/5jxvhQZGNp — Sandton Central (@SandtonCentral) August 29, 2022 Wanneer die vakansie tot ’n einde kom en dit tyd is om die rekenaars weer oop te slaan, sal een van die gedeelde werkruimtes soos ’n briesie vars lug wees, veral wanneer jy een of meer dae van die week tuis moet werk. Hierdie ruimtes, soos WeWork on 155 West Street, is gevul met mense wat werk, koffie drink, kuier en vergaderings hou. Die energieke atmosfeer sal as die perfekte motivering dien om die 2023-werkjaar op ’n hoogtepunt af te skop. Vir meer inligting oor Sandton en die geleenthede wat dié stad bied, besoek hierdie webwerf.